pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กรมศุลกากรจับกุมบุหรี่และบุหรี่ไฟฟ้า ลักลอบนำเข้าราชอาณาจักร มูลค่ากว่า 63 ล้านบาท
วันศุกร์ที่ 9 กุมภาพันธ์ 2567
09/02/2567
กรมศุลกากรจับกุมบุหรี่และบุหรี่ไฟฟ้า ลักลอบนําเข้าราชอาณาจักร มูลค่ากว่า 63 ล้านบาท
กรมศุลกากรจับกุมบุหรี่ บุหรี่ไฟฟ้า น้ํายาบุหรี่ไฟฟ้าและอุปกรณ์บุหรี่ไฟฟ้า ลักลอบนําเข้าราชอาณาจักรไทย จํานวน 694 ราย มูลค่า 63.13 ล้านบาท
วันนี้ (8 กุมภาพันธ์ 2567) นายพันธ์ทอง ลอยกุลนันท์ ที่ปรึกษาด้านการพัฒนาและบริหารการจัดเก็บภาษี ในฐานะโฆษกกรมศุลกากร เปิดเผยว่า ตามที่ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง มีนโยบายให้กรมศุลกากรให้ความสําคัญกับการป้องกันและปราบปรามการลักลอบนําเข้าบุหรี่และบุหรี่ไฟฟ้าอย่างเข้มงวด เพื่อรักษากลไกทางการตลาด และเพื่อสุขภาพที่ดีของประชาชน นายธีรัชย์ อัตนวานิช อธิบดีกรมศุลกากร จึงกําชับให้เจ้าหน้าที่ศุลกากรเข้มงวดกวดขันในการสืบสวนและปราบปราม ผู้กระทําความผิดในการลักลอบ หลีกเลี่ยงนําเข้าบุหรี่ บุหรี่ไฟฟ้า น้ํายาบุหรี่ไฟฟ้าและอุปกรณ์บุหรี่ไฟฟ้า เพื่อแก้ไขปัญหาราคาใบยาสูบและยาเส้นภายในประเทศตกต่ํา รวมถึงปกป้องผู้ค้าบุหรี่ที่ดําเนินการอย่างถูกกฎหมาย ทั้งนี้ ในปีงบประมาณ 2567 (1 ตุลาคม 2566 – 31 มกราคม 2567) กรมศุลกากรสามารถจับกุมผู้กระทําความผิดในการลักลอบนําบุหรี่เข้ามาในราชอาณาจักร จํานวน 632 ราย ปริมาณ 8,476,458 มวน มูลค่า 47,574,988 บาท และบุหรี่ไฟฟ้า น้ํายาบุหรี่ไฟฟ้า และอุปกรณ์บุหรี่ไฟฟ้า จํานวน 62 ราย ปริมาณ 68,706 ชิ้น มูลค่า 15,557,842 บาท รวมทั้งสิ้น 694 ราย มูลค่า 63.13 ล้านบาท
โฆษกกรมศุลกากร กล่าวต่ออีกว่า การกระทําดังกล่าว ถือเป็นความผิดตามมาตรา 242 และมาตรา 246 ประกอบมาตรา 166 และมาตรา 167 แห่งพระราชบัญญัติศุลกากร พ.ศ. 2560 และกฎหมายอื่นที่เกี่ยวข้อง
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เป็นประธานเปิดห้องปฏิบัติการแสดงสถานการณ์ด้านยาเสพติด และกระบวนการยุติธรรม DXC : Justice War room
วันพฤหัสบดีที่ 8 กุมภาพันธ์ 2567
08/02/2567
รัฐมนตรีว่าการกระทรวงยุติธรรม เป็นประธานเปิดห้องปฏิบัติการแสดงสถานการณ์ด้านยาเสพติด และกระบวนการยุติธรรม DXC : Justice War room
รัฐมนตรีว่าการกระทรวงยุติธรรม เป็นประธานเปิดห้องปฏิบัติการแสดงสถานการณ์ด้านยาเสพติด และกระบวนการยุติธรรม DXC : Justice War room
ในวันพฤหัสบดีที่ ๘ กุมภาพันธ์ ๒๕๖๗ เวลา ๐๘.๓๐ น. พันตํารวจเอก ทวี สอดส่อง รัฐมนตรีว่าการกระทรวงยุติธรรม ให้เกียรติเป็นประธานการประชุมสรุปผลการดําเนินงาน และพิธีเปิดห้องปฏิบัติการแสดงสถานการณ์ด้านยาเสพติด และกระบวนการยุติธรรม DXC : Justice War room พร้อม​ด้วย นายไตรยฤทธิ์ เตมหิวงศ์ รองปลัดกระทรวงยุติธรรม นางจิรภา สินธุนาวา รองปลัดกระทรวงยุติธรรม ผู้บริหารระดับสูงของหน่วยงานในสังกัดกระทรวงยุติธรรม เข้าร่วม โดยมี พันตํารวจโท พงษ์ธร ธัญญสิริ ผู้อํานวยการสํานักงานกิจการยุติธรรม เป็นผู้นําเสนอสรุปผลการดําเนินงานฯ ณ ห้องประชุมกระทรวงยุติธรรม ๑๑ - ๓ ชั้น ๑๑ อาคารกระทรวงยุติธรรม
ในการนี้ รัฐมนตรีว่าการกระทรวงยุติธรรม ได้กล่าวใจความสําคัญตอนหนึ่งว่า การจัดทําระบบดังกล่าวทําให้เราค้นพบ DATA is the new oil หรือ ข้อมูล คือ น้ํามันชนิดใหม่ หมายถึง สิ่งที่มีคุณค่าและมูลค่าสูงยิ่งในยุคดิจิทัล ซึ่งห้องปฏิบัติการ DXC : Justice War Room จะเป็นทรัพยากรสําคัญในการขับเคลื่อนงานให้กับทุกหน่วยงานด้านกระบวนการยุติธรรมต่อไป
โดยการจัดงานในครั้งนี้เป็นไปตามนโยบายกระทรวงยุติธรรมที่ให้มีการยกระดับฐานข้อมูลเชิงลึกของหน่วยงานในกระทรวงยุติธรรมเพื่อเชื่อมโยงข้อมูลผ่านศูนย์แลกเปลี่ยนข้อมูลกระบวนการยุติธรรม (DXC) ซึ่ง DXC เกิดจากความร่วมมือและแนวคิดการบูรณาการข้อมูลร่วมกันของหน่วยงานภาครัฐ เพื่อให้บริการเจ้าหน้าที่รัฐด้วยกันเอง เพื่อเพิ่มประสิทธิภาพการทํางานที่สะดวกและรวดเร็วขึ้น ปัจจุบันมีเครือข่าย จํานวน ๒๗ หน่วยงาน ข้อมูล ๖๔ ฐานข้อมูล โดยมีแนวทางการนําข้อมูลไปใช้ประโยชน์ที่มีกลุ่มเป้าหมายสําคัญ ประกอบด้วย ๔P คือ ๑) Partnership คือ กลุ่มหน่วยงานในกระบวนการยุติธรรม ๒) Policy คือ นโยบาย กพยช. และ ครม. ๓) Plublic คือ ประชาชน และ ๔) Province คือ หน่วยงานระดับจังหวัด และ กพยจ.
ทั้งนี้ การให้บริการทั้ง ๔ กลุ่มเป้าหมาย ได้แก่ กลุ่มผู้บริหารระดับนโยบาย กลุ่มเจ้าหน้าที่ระดับปฏิบัติงาน กลุ่มหน่วยงานในกระบวนการยุติธรรม และที่สําคัญที่สุดเราจะมีข้อมูลเพื่อให้บริการกลุ่มประชาชนให้เข้าถึงข้อมูลในกระบวนการยุติธรรม เพื่อเสริมสร้างความมั่นคงแข็งแรง และความน่าเชื่อถือของกระบวนการยุติธรรม ดังนั้น การยกระดับเพื่อพัฒนาประสิทธิภาพการเชื่อมโยงข้อมูลเพื่อแสดงผลด้านยาเสพติดและสถานการณ์ด้านกระบวนการยุติธรรมผ่านศูนย์แลกเปลี่ยนข้อมูลกระบวนการยุติธรรม ชื่อว่า DXC : Justice War Room ถือเป็นก้าวต่อไปที่สําคัญในการยกระดับศูนย์แลกเปลี่ยนข้อมูลกระบวนการยุติธรรม (DXC)
รัฐบาลไทย-ข่าวทำเนียบรัฐบาล-​H.E. General the Honourable David Hurley AC DSC (Retd), Governor-General of the Commonwealth of Australia and spouse Official Visit to the Kingdom of Thailand 13 - 17 February 202
วันศุกร์ที่ 9 กุมภาพันธ์ 2567
09/02/2567
​H.E. General the Honourable David Hurley AC DSC (Retd), Governor-General of the Commonwealth of Australia and spouse Official Visit to the Kingdom of Thailand 13 - 17 February 202
​H.E. General the Honourable David Hurley AC DSC (Retd), Governor-General of the Commonwealth of Australia and spouse Official Visit to the Kingdom of Thailand 13 - 17 February 2024
Today (9 February 2024) Government Spokesperson Chai Wacharonke disclosed that H.E. General the Honourable David Hurley AC DSC (Retd), Governor-General of the Commonwealth of Australia and H.E. Mrs. Linda Hurley, his spouse, will pay an Official Visit to the Kingdom of Thailand on 13 - 17 February 2024, upon the invitation of H.E. Mr. Srettha Thavisin, Prime Minister of the Kingdom of Thailand.
During his visit His Majesty King Maha Vajiralongkorn and Her Majesty Queen Sutthida will graciously grant the Governor-General and his spouse a Royal Audience and host a Royal Banquet at Chakri Maha Prasat Throne Hall, the Grand Palace. The Governor-General is scheduled to have a bilateral meeting with the Prime Minister, followed by attending together with Mrs. Hurley, a luncheon hosted by the Prime Minister and his spouse at the Government House.
The Governor-General’s forthcoming visit reflects the close relations and friendship between the Kingdom of Thailand and the Commonwealth of Australia, from the highest level of the Thai Royal Family, the governmental as well as people-to-people ties. This Official Visit will provide an opportunity for Thailand and Australia to deepen mutual cooperation as Strategic Partners, particularly in the economic and socio-cultural areas.
รัฐบาลไทย-ข่าวทำเนียบรัฐบาล-‘รมช.อนุชา’ ชวนเที่ยวงานมหกรรมหุ่นฟางนกจังหวัดชัยนาท ประจำปี 2567
วันศุกร์ที่ 9 กุมภาพันธ์ 2567
‘รมช.อนุชา’ ชวนเที่ยวงานมหกรรมหุ่นฟางนกจังหวัดชัยนาท ประจําปี 2567
‘รมช.อนุชา’ ชวนเที่ยวงานมหกรรมหุ่นฟางนกจังหวัดชัยนาท ประจําปี 2567 สืบสานงานประเพณีหนึ่งเดียวในโลก
วันที่ 8 ก.พ.67 (เวลา 20.00 น.) นายอนุชา นาคาศัย รัฐมนตรีช่วยว่าการกระทรวงเกษตรและสหกรณ์ เป็นประธานพิธีเปิดงานมหกรรมหุ่นฟางนกและของดีศรีท้องถิ่น จังหวัดชัยนาท ครั้งที่ 39 ประจําปี 2567 และงานกาชาดจังหวัดชัยนาท โดยมี นายนที มนตริวัต ผู้ว่าราชการจังหวัดชัยนาท ผู้บริหาร นายวุฒิพงศ์ เนียมหอม ผู้ตรวจราชการกระทรวงเกษตรและสหกรณ์ หัวหน้าส่วนราชการในสังกัดกระทรวงเกษตรและสหกรณ์ และจังหวัดชัยนาท เข้าร่วม ซึ่งกําหนดจัดขึ้นระหว่างวันที่ 8 - 18 ก.พ.67 ณ เวทีกลางสนามกีฬาเฉลิมพระเกียรติฯ หน้าศาลากลางจังหวัดชัยนาท เพื่อสืบสานประเพณี วัฒนธรรมและภูมิปัญญาท้องถิ่น สนับสนุนและส่งเสริมการจําหน่ายผลิตภัณฑ์ชุมชนและท้องถิ่น ผลิตภัณฑ์ของกลุ่มแม่บ้านเกษตรกรและส่งเสริมการท่องเที่ยวในจังหวัดชัยนาท รวมทั้งกระตุ้นเศรษฐกิจให้มีเม็ดเงินไหลเข้าสู่ระบบเศรษฐกิจในพื้นที่จังหวัดชัยนาทมากขึ้น
รมช.อนุชา กล่าวว่า จังหวัดชัยนาท มีพื้นที่ปลูกข้าวกว่า 8 แสนไร่ อาชีพการทํานาจึงถือเป็นอาชีพหลักของชาวชัยนาท อย่างไรก็ตาม วัสดุที่เหลือใช้จากการทํานายังคงมีเหลืออีกเป็นจํานวนมาก จนเกษตรกรบางรายต้องเผาทิ้ง ทําให้เกิดภาวะโลกร้อน เกิดมลภาวะและทําให้ดินเสื่อมสภาพ ต่อมาส่วนราชการและเกษตรกรได้ร่วมกันหาแนวทางแก้ไขปัญหา จึงได้ริเริ่มนําฟางข้าวที่เหลือใช้มาสร้างสรรค์ทําเป็นหุ่นฟางนก ที่มีความประณีตงดงาม เป็นเอกลักษณ์ที่โดดเด่นของจังหวัดชัยนาท และเป็นที่มาของการจัดงานมหกรรมหุ่นฟางนกและของดีศรีท้องถิ่น และงานกาชาดจังหวัดชัยนาทที่สืบต่อกันมาจนถึงปัจจุบัน สร้างสีสันและดึงดูดนักท่องเที่ยว ส่งผลให้เกิดการใช้จ่ายเงินหมุนเวียน นํารายได้เข้าสู่จังหวัด
“งานมหกรรมหุ่นฟางนกและของดีศรีท้องถิ่นจังหวัดชัยนาท ถือเป็นงานประเพณีที่สําคัญและมีชื่อเสียงของจังหวัดชัยนาท และยังเป็นงานประเพณีหนึ่งเดียวในโลกที่ได้มีการนําเอาฟางข้าว เศษวัสดุเหลือใช้จากทุ่งนา มาสร้างสรรค์ประดิษฐ์งานศิลปะเป็นหุ่นฟางนกยักษ์ และหุ่นฟางนกเล็ก ที่สามารถทําเป็นอาชีพและสร้างรายได้ให้ชาวชัยนาท จนมีชื่อเสียงและกลายเป็นงานประเพณีที่สืบทอดติดต่อกันมาอย่างยาวนานถึง 39 ปี ทั้งนี้ ขอฝากทุกท่านให้ช่วยกันสืบสานงาน พัฒนาต่อยอด สิ่งที่ดีอยู่แล้ว ให้ดียิ่งขึ้นต่อไปในมิติใหม่ๆ ส่งต่อให้ลูกหลาน จึงขอเชิญชวนทุกท่านเที่ยวชมงานมหกรรมหุ่นฟางนกชัยนาท ได้ตั้งแต่วันที่ 8 - 18 ก.พ.นี้” รมช.อนุชา กล่าว
สําหรับกิจกรรมต่าง ๆ ภายในงาน ประกอบด้วย การจัดแสดงหุ่นฟางนกนานาชนิด จํานวนกว่า 40 ตัว ทั้งประเภทหุ่นฟางนกไฮเทค และหุ่นฟางนกสวยงาม โมบายนกที่ทํามาจากวัสดุเหลือใช้ต่าง ๆ ประดับตกแต่งสีสันสวยงาม จัดแสดงอยู่ในภายสนามกีฬาเฉลิมพระเกียรติฯ การออกร้านจําหน่ายของดีศรีท้องถิ่นจังหวัดชัยนาท สินค้าโอทอป สินค้าเกษตร เป็นต้น
รัฐบาลไทย-ข่าวทำเนียบรัฐบาล-กระทรวงอุตสาหกรรมขอเชิญรับชมการถ่ายทอดสด  " พิธีมอบรางวัลอุตสาหกรรม ประจำปี พ.ศ. 2566 "
วันศุกร์ที่ 9 กุมภาพันธ์ 2567
09/02/2567
กระทรวงอุตสาหกรรมขอเชิญรับชมการถ่ายทอดสด  " พิธีมอบรางวัลอุตสาหกรรม ประจําปี พ.ศ. 2566 "
กระทรวงอุตสาหกรรมขอเชิญรับชมการถ่ายทอดสด
" พิธีมอบรางวัลอุตสาหกรรม ประจําปี พ.ศ. 2566 "
โดยได้รับเกียรติจาก นายกรัฐมนตรี นายเศรษฐา ทวีสิน
เป็นประธานมอบรางวัล
ในวันที่ 12 กุมภาพันธ์ 2567
เวลา 13.30 - 14.30 น.
ณ ตึกสันติไมตรี ทําเนียบรัฐบาล
LIVE ผ่านช่องทาง
Facebook : กระทรวงอุตสาหกรรม | Facebook : Live NBT2HD
และทางสถานีโทรทัศน์ NBT2HD
รัฐบาลไทย-ข่าวทำเนียบรัฐบาล-รองปลัด กษ. เป็นประธานการประชุมคณะอนุกรรมการบริหารกองทุนหมุนเวียนเพื่อการกู้ยืมแก่เกษตรกรและผู้ยากจน (อบก.) ส่วนกลาง ครั้งที่ 1/2567
วันศุกร์ที่ 9 กุมภาพันธ์ 2567
รองปลัด กษ. เป็นประธานการประชุมคณะอนุกรรมการบริหารกองทุนหมุนเวียนเพื่อการกู้ยืมแก่เกษตรกรและผู้ยากจน (อบก.) ส่วนกลาง ครั้งที่ 1/2567
รองปลัด กษ. เป็นประธานการประชุมคณะอนุกรรมการบริหารกองทุนหมุนเวียนเพื่อการกู้ยืมแก่เกษตรกรและผู้ยากจน (อบก.) ส่วนกลาง ครั้งที่ 1/2567
วันศุกร์ที่ 9 ก.พ. 67 นายนวนิตย์ พลเคน รองปลัดกระทรวงเกษตรและสหกรณ์ เป็นประธานการประชุมคณะอนุกรรมการบริหารกองทุนหมุนเวียนเพื่อการกู้ยืมแก่เกษตรกรและผู้ยากจน (อบก.) ส่วนกลาง ครั้งที่ 1/2567 ณ ห้องประชุมกระทรวงเกษตรและสหกรณ์ 1403 และประชุมผ่านระบบ Zoom เพื่อรับทราบรายงานสถานะการเงินและผลการดําเนินงานให้ความช่วยเหลือเกษตรกรและผู้ยากจน ตามระเบียบสํานักนายกรัฐมนตรี ว่าด้วยกองทุนหมุนเวียนเพื่อการกู้ยืมแก่เกษตรกรและผู้ยากจน พ.ศ. 2546 และที่แก้ไขเพิ่มเติม พร้อมพิจารณากรณีลูกหนี้กองทุนหมุนเวียนฯขอประนอมหนี้ จํานวน 15 ราย และขอปรับปรุงโครงสร้างหนี้ จํานวน 2 ราย ตามหลักเกณฑ์กองทุนหมุนเวียนฯ
รัฐบาลไทย-ข่าวทำเนียบรัฐบาล-รมว.ธรรมนัสเร่งขับเคลื่อนโครงการ “1 ท้องถิ่น 1 สินค้าเกษตรมูลค่าสูง”
วันศุกร์ที่ 9 กุมภาพันธ์ 2567
รมว.ธรรมนัสเร่งขับเคลื่อนโครงการ “1 ท้องถิ่น 1 สินค้าเกษตรมูลค่าสูง”
รมว.ธรรมนัสเร่งขับเคลื่อนโครงการ “1 ท้องถิ่น 1 สินค้าเกษตรมูลค่าสูง”ยกระดับคุณภาพชีวิตเกษตรกร
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เป็นประธานการประชุมคณะกรรมการบริหารนโยบายสินค้าเกษตรและบริการมูลค่าสูงในท้องถิ่น 1 สินค้าเกษตรมูลค่าสูงครั้งที่ 1 / 2567 โดยมี นายประยูร อินสกุล ปลัดกระทรวงเกษตรและสหกรณ์ผู้บริหารและเจ้าหน้าที่ในสังกัดกระทรวงเกษตรและสหกรณ์ เข้าร่วม ณ ห้องประชุมกระทรวงเกษตรและสหกรณ์ (134-135)สําหรับที่ประชุมได้รับทราบความก้าวหน้าการดําเนินโครงการสินค้าเกษตรและบริการมูลค่า "1 ท้องถิ่น 1 สินค้าเกษตรมูลค่าสูง" ด้านพืช สัตว์ และประมง ซึ่งมีวัตถุประสงค์เพื่อพัฒนาและเพิ่มมูลค่าสินค้าเกษตรและบริการมูลค่าสูงจาก 500 ตําบล ตามนโยบายรัฐบาล “ตลาดนํา นวัตกรรมเสริมเพิ่มรายได้”รวมถึงยกระดับรายได้ครัวเรือนเกษตรกรให้เพิ่มขึ้น 3 เท่าในปี 2570ทั้งนี้ มีการแบ่งกรอบแนวทางขับเคลื่อนนโยบายสินค้าเกษตรและบริการมูลค่าสูง จํานวน 3 กลุ่ม ได้แก่ 1) กลุ่มสินค้าเกษตรมูลค่าสูงเพื่อส่งออก 2) กลุ่มสินค้าเกษตรมูลค่าสูง และ 3) กลุ่มสินค้าเกษตรและบริการเชิงสร้างสรรค์ รวมทั้งสิ้น 142 กลุ่ม/ตําบล
รมว.ธรรมนัส กล่าวว่า รัฐบาลเร่งผลักดันโครงการสินค้าเกษตรและบริการมูลค่า "1 ท้องถิ่น 1 สินค้าเกษตรมูลค่าสูง" เพื่อยกระดับคุณภาพชีวิตของเกษตรกรให้ดียิ่งขึ้น รวมถึงเร่งลดต้นทุนการผลิต และหาตลาดส่งออกสินค้าเกษตรเพิ่มเติม ขอให้ทุกหน่วยงานร่วมมือกันขับเคลื่อนการทํางานให้เห็นเป็นรูปธรรมภายใน 3 เดือน เร่งทํางานเชิงรุกให้เกิดการประชุมวางแผนการทํางานอย่างต่อเนื่อง เพื่อดูผลลัพธ์และแนวทางการดําเนินงานในระยะต่อไป จึงขอมอบหมายให้ทางองค์การตลาด เพื่อเกษตรกร(อ.ต.ก.) ประสานกับองค์กรรัฐวิสากิจประเทศจีนให้สินค้าเกษตรไทยไปจําหน่ายบนแฟลตฟอร์ม e-Commerce เพื่อขยายตลาดให้เพิ่มมากขึ้น และขอให้กรมส่งเสริมสหกรณ์ร่วมมือกับ อ.ต.ก. ช่วยกันพัฒนาสหกรณ์ให้มีความเข้มแข็ง ด้วยการจัดหาสินค้าเกษตรมาวางจําหน่ายในแต่ละพื้นที่ สร้างรายได้ให้สหกรณ์และพี่น้องเกษตรกร พร้อมทั้ง ขอให้กรมส่งเสริมการเกษตรศึกษาส้มโอเวียงแก่นที่สามารถส่งออกไปวางขายต่างประเทศได้ เพื่อนํามาพัฒนาผลไม้ชนิดอื่นส่งออกได้ต่อไป นอกจากนี้ ขอให้ทุกหน่วยงานประสานงานกับผู้เชี่ยวชาญด้านการพัฒนาสินค้าเกษตร เพื่อเชิญบุคลากรดังกล่าวร่วมเป็นคณะกรรมการทํางานขับเคลื่อนโครงการร่วมกัน
สําหรับโครงการสินค้าเกษตรและบริการมูลค่า "1 ท้องถิ่น 1 สินค้าเกษตรมูลค่าสูง" มีแนวทางกรขับเคลื่อนให้เกิดการพัฒนาสินค้าเกษตรให้มีคุณภาพมาตรฐานสากล จนสามารถขยายตลาดไปประเทศต่าง ๆ รวมถึงส่งเสริมการใช้เทคโนโลยีนวัตกรรมการแปรรูปสินค้าให้เกิดมูลค่าสูง โดยเฉพาะการผลิตอาหาร Future Food และ Function Food พร้อมทั้ง เปิดตลาดส่งออกสินค้า GI พืช สมุนไพร อาหารท้องถิ่น และยกระดับเพิ่มมูลค่าผลผลิตทางการเกษตรของชุมชนให้เป็นการท่องเที่ยวเชิงอาหาร
รัฐบาลไทย-ข่าวทำเนียบรัฐบาล-กรุงไทยผนึกองค์กรพันธมิตร สนับสนุนเอสเอ็มอี ไม่มีหลักประกัน เข้าถึงแหล่งทุน
วันศุกร์ที่ 9 กุมภาพันธ์ 2567
09/02/2567
กรุงไทยผนึกองค์กรพันธมิตร สนับสนุนเอสเอ็มอี ไม่มีหลักประกัน เข้าถึงแหล่งทุน
นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม เป็นประธานในพิธีลงนามความร่วมมือ (MOU) ในโครงการ “ติดปีกเอสเอ็มอี หลักทรัพย์ไม่มี ดีพร้อมค้ําประกันให้” ระหว่างหน่วยงานภาครัฐ และสถาบันการเงินรวม 6 องค์กร
นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม เป็นประธานในพิธีลงนามความร่วมมือ (MOU) ในโครงการ “ติดปีกเอสเอ็มอี หลักทรัพย์ไม่มี ดีพร้อมค้ําประกันให้” ระหว่างหน่วยงานภาครัฐ และสถาบันการเงินรวม 6 องค์กร โดยมี นายกิตติพัฒน์ เพียรธรรม ผู้บริหารสายงานธุรกิจภาครัฐ ธนาคารกรุงไทย เป็นผู้แทนธนาคารร่วมลงนาม เพื่อสนับสนุนผู้ประกอบการเอสเอ็มอี ให้สามารถเข้าถึงแหล่งเงินทุน แม้ไม่มีหลักประกัน
ธนาคารกรุงไทย ในฐานะธนาคารพาณิชย์ของรัฐ มุ่งมั่นพัฒนาผลิตภัณฑ์และบริการสนับสนุนลูกค้าSME ทุกกลุ่ม ทุกขนาด ให้เข้าถึงแหล่งเงินทุน เสริมสภาพคล่องในการดําเนินธุรกิจ ช่วยพลิกให้ธุรกิจเติบโต ผ่านสินเชื่อดอกเบี้ยพิเศษที่ตอบโจทย์ธุรกิจ และ ลดความเหลื่อมล้ํา ขับเคลื่อนเศรษฐกิจให้เติบโตอย่างยั่งยืน สอดคล้องกับวิสัยทัศน์ “กรุงไทย เคียงข้างไทย สู่ความยั่งยืน”
ทั้งนี้ นางสุดาพร ไชยภูมิสกุล ผู้ช่วยกรรมการผู้จัดการใหญ่ ธนาคารกรุงไทย ร่วมเวทีเสวนาในหัวข้อ “บทบาทของสถาบันการเงินในการสนับสนุนวิสาหกิจขนาดกลางและขนาดย่อม ให้เข้าถึงหลักประกันและแหล่งเงินทุน” โดยธนาคารกรุงไทยพร้อมสนับสนุนสินเชื่อและบริการทางการเงินที่ครอบคลุมผู้ประกอบการทุกกลุ่ม อาทิ ผู้ประกอบการ SME ขนาดเล็กที่มียอดขายไม่เกิน 100 ล้านบาท และวงเงินกู้ไม่เกิน 20 ล้านบาท ได้แก่ สินเชื่อ SME ไซส์เล็ก กู้ได้สูงสุด 3 ล้านบาท ไม่ต้องใช้หลักประกัน สําหรับผู้ประกอบการ SME ขนาดกลาง ที่มียอดขายมากกว่า 100 ล้านบาท หรือ วงเงินกู้มากกว่า 20 ล้านบาทขึ้นไปมี สินเชื่อ SME รักกันยาวๆ วงเงินสูงสุด 100 ล้าน ผ่อนนานสูงสุด 10 ปี และธนาคารพร้อมสนับสนุนเงินทุนสําหรับการดําเนินธุรกิจที่เป็นมิตรกับสิ่งแวดล้อมผ่าน สินเชื่อธุรกิจเพื่อการอนุรักษ์พลังงานและสิ่งแวดล้อม ขณะเดียวกัน ธนาคารยังพร้อมสนับสนุนผู้ประกอบการจัดการเอกสารการค้าและการชําระเงินดิจิทัลแบบครบวงจรเต็มรูปแบบ ด้วยบริการ PromptBIZ ผ่านดิจิทัลแพลตฟอร์ม Krungthai Business ช่วยลดขั้นตอนการส่งเอกสาร ลดการใช้กระดาษ ลดต้นทุนการดําเนินงาน อีกทั้งยังช่วยให้คู่ค้าธุรกิจสามารถเข้าถึงแหล่งเงินทุนได้สะดวกผ่านบริการสินเชื่อใบแจ้งหนี้ (Invoice Financing)
สําหรับธุรกิจที่สนใจเข้าร่วมโครงการ “Easy E-Receipt” ตามมาตรการกระตุ้นเศรษฐกิจของรัฐบาล ธนาคารพร้อมให้บริการจัดทําและนําส่งข้อมูลใบกํากับภาษีอิเล็กทรอนิกส์อัตโนมัติ (Krungthai E-Tax / E-Receipt) ช่วยลดเวลาและค่าใช้จ่ายของธุรกิจ โดยธนาคารได้รับการรับรองเป็นผู้ให้บริการจัดทํานําส่งข้อมูลใบกํากับภาษีอิเล็กทรอนิกส์และใบรับอิเล็กทรอนิกส์ไปยังกรมสรรพากรใน “ระดับสูง” (e-Tax Service Provider Advanced) จากสํานักงานพัฒนาธุรกรรมอิเล็กทรอนิกส์ (ETDA) ทั้งนี้ธนาคารสามารถให้คําปรึกษาแก่ผู้ประกอบการอย่างครบวงจร เพื่อช่วยพลิกธุรกิจเติบโตไปกับ Ecosystem ของธนาคาร
ผู้ที่สนใจสอบถามรายละเอียดเพิ่มเติมได้ที่ ธนาคารกรุงไทยทุกสาขา หรือ Krungthai Contact Center โทร. 02-111-1111
รัฐบาลไทย-ข่าวทำเนียบรัฐบาล-​ผู้ตรวจเดชาฯ  ลงพื้นที่สมุทรสาคร ตรวจติดตามการดำเนินงานกลุ่มจังหวัดภาคกลางตอนล่าง 2 การแก้ไขปัญหาโรงงาน พร้อมมอบนโยบายขับเคลื่อนภาคอุตสาหกรรมสอดรับความต้องการภาคเอกชนในพื้นที่
วันศุกร์ที่ 9 กุมภาพันธ์ 2567
09/02/2567
​ผู้ตรวจเดชาฯ  ลงพื้นที่สมุทรสาคร ตรวจติดตามการดําเนินงานกลุ่มจังหวัดภาคกลางตอนล่าง 2 การแก้ไขปัญหาโรงงาน พร้อมมอบนโยบายขับเคลื่อนภาคอุตสาหกรรมสอดรับความต้องการภาคเอกชนในพื้นที่
​ผู้ตรวจเดชาฯ  ลงพื้นที่สมุทรสาคร ตรวจติดตามการดําเนินงานกลุ่มจังหวัดภาคกลางตอนล่าง 2 การแก้ไขปัญหาโรงงาน พร้อมมอบนโยบายขับเคลื่อนภาคอุตสาหกรรมสอดรับความต้องการภาคเอกชนในพื้นที่
เมื่อเร็วๆ นี้ นายเดชา จาตุธนานันท์ ผู้ตรวจราชการกระทรวงอุตสาหกรรม ลงพื้นที่สํานักงานอุตสาหกรรมจังหวัดสมุทรสาคร เพื่อตรวจติดตามการดําเนินงานกลุ่มจังหวัดภาคกลางตอนล่าง 2 โดยมี นายพุทธิกรณ์ วิชัยดิษฐ อุตสาหกรรมจังหวัดสมุทรสาคร นางอทิตากลิ่นสุวรรณ อุตสาหกรรมจังหวัดเพชรบุรี นางสาวลัดดาวัลย์ สันติภิญโญเลิศ อุตสาหกรรมจังหวัดสมุทรสาคร นางสุคนธ์ทิพย์ สินวิวัฒนากูล อุตสาหกรรมจังหวัดประจวบคีรีขันธ์ และเจ้าหน้าที่ให้การต้อนรับ และร่วมประชุมรายงานแผนยุทธศาสตร์การพัฒนากลุ่มจังหวัด และการจัดทําแผนการพัฒนาภาคอุตสาหกรรมทั้งในด้านการกํากับดูแลการประกอบกิจการโรงงาน และการส่งเสริมพัฒนาอุตสาหกรรมในพื้นที่ ตามแนวทาง MIND อุตสาหกรรมดีอยู่คู่กับชุมชนอย่างยั่งยืน ทั้งนี้ ผู้ตรวจเดชาฯ ได้มอบนโยบายให้ สอจ. เร่งหารือและสํารวจรวบรวมปัญหา ข้อติดขัดการทําธุรกิจและความต้องการภาคเอกชน พร้อมสนับสนุนในส่วนที่สอดคล้องกับภารกิจกระทรวงอุตสาหกรรม
ทั้งนี้ ผู้ตรวจเดชาฯ ได้ลงพื้นที่ติดตามการแก้ไขข้อร้องเรียนของประชาชนริมคลองภาษีเจริญ ที่มีปัญหาน้ําเน่าเสียและส่งกลิ่นเหม็น ซึ่ง สอจ.สมุทรสาคร ได้มีการลงพื้นที่ตรวจสอบคุณภาพน้ําเป็นระยะๆ จนทําให้ในปัจจุบันคลองภาษีเจริญมีคุณภาพน้ําอยู่ในเกณฑ์มาตรฐาน โดย สอจ.สมุทรสาคร มีแผนในการติดตั้งเครื่องเติมอากาศบริเวณคลองย่อย ซึ่งจะสามารถช่วยแก้ไขปัญหาของประชาชน และสามารถทําให้อุตสาหกรรมอยู่คู่กับชุมชนได้
รัฐบาลไทย-ข่าวทำเนียบรัฐบาล-PM wishes Thai people prosperity and affluence for the 2024 Chinese New Year
วันศุกร์ที่ 9 กุมภาพันธ์ 2567
09/02/2567
PM wishes Thai people prosperity and affluence for the 2024 Chinese New Year
PM wishes Thai people prosperity and affluence for the 2024
Chinese New Year
February 9, 2022, Government Spokesperson Chai Wacharonke disclosed that Prime Minister
and Minister of Finance Srettha Thavisin gave a blessing to the Thai people on occasion of the
Chinese New Year. Here’s the Prime Minister’s blessings:
“ 你好 I, Srettha Thavisin, the Prime Minister of Thailand. On occasion of the 2024 Chinese New
Year, which is a very important event for the Chinese Thais and all the Chinese, I would like to
bless 新年快乐, 万事如意 to all of you. Wish all the best, and be this year be the year of
prosperity and affluence. I wish for flourish and cordial trade and investment cooperation
between Thailand and China, and hope that the visa exemption scheme would further facilitate
and promote people-to-people relations between the two countries. Thailand stands ready to
welcome and ensure safety of the Chinese people. May brotherly friendship between Thailand
and China last forever.”
รัฐบาลไทย-ข่าวทำเนียบรัฐบาล-​นายพรหมินทร์ เลขาฯนายกฯ ถกประเด็นสำคัญผู้เชี่ยวชาญ World Bank แลกเปลี่ยนความคิดเห็นการเติบโต แนวโน้มเศรษฐกิจโลกเติบโตต่ำลง ทุกประเทศจึงควรกระตุ้นการลงทุน
วันศุกร์ที่ 9 กุมภาพันธ์ 2567
09/02/2567
​นายพรหมินทร์ เลขาฯนายกฯ ถกประเด็นสําคัญผู้เชี่ยวชาญ World Bank แลกเปลี่ยนความคิดเห็นการเติบโต แนวโน้มเศรษฐกิจโลกเติบโตต่ําลง ทุกประเทศจึงควรกระตุ้นการลงทุน
​นายพรหมินทร์ เลขาฯนายกฯ ถกประเด็นสําคัญผู้เชี่ยวชาญ World Bank แลกเปลี่ยนความคิดเห็นการเติบโต แนวโน้มเศรษฐกิจโลกเติบโตต่ําลง ทุกประเทศจึงควรกระตุ้นการลงทุน และดําเนินนโยบายที่จับต้องได้ เห็นผลสําเร็จ
วันนี้ (9 กุมภาพันธ์ 2567) เวลา 13.00 น. ณ ห้องสีเขียว ตึกไทยคู่ฟ้า ทําเนียบรัฐบาล นายพรหมินทร์ เลิศสุริย์เดช เลขาธิการนายกรัฐมนตรี นายพงศ์ศรัณย์ อัศวชัยโสภณ และนายศึกษิษฏ์ ศรีจอมขวัญ รองเลขาธิการนายกรัฐมนตรีฝ่ายการเมือง พบหารือกับผู้เชี่ยวชาญจากองค์การธนาคารโลก (World Bank) M. Ayhan Kose Deputy Chief Economist of the World Bank Group, Fabrizio Zarcone Country Manager for Thailand, Lars Christian Moller Manager of Macroeconomics, Trade, and Investment ของภูมิภาค East Asia and Pacific ซึ่งเดินทางมาเพื่อหารือกับเลขาธิการนายกรัฐมนตรีโดยเฉพาะ
โดยในการหารือนั้น ทั้งสองฝ่ายได้พูดคุยถึงความร่วมมือระหว่างกัน ท่ามกลางกระแสโลก ซึ่งเมื่อพิจารณาแล้วเห็นว่าแนวโน้มการเติบโตทางเศรษฐกิจของโลกมีแนวโน้มต่ําลง ซึ่งเลขาธิการนายกรัฐมนตรีกล่าวว่าประเทศไทยได้เตรียมพร้อมรองรับต่อสถานการณ์ดังกล่าวด้วยการกระตุ้นเศรษฐกิจในประเทศ รวมถึงการพยายามดึงดูดการลงทุนจากต่างชาติเป็นปัจจัยที่สําคัญ ดังที่นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลังได้ดําเนินแนวทางการทํางานมาอย่างต่อเนื่อง
พร้อมกันนี้ ทั้งสองฝ่ายได้หารือในประเด็นที่เกี่ยวข้องกับการสนับสนุนการลงทุนให้เกิดขึ้นในไทย Ease of Doing Business ไทยยังคงสนับสนุนอะไรได้อีกบ้างเพื่อกระตุ้นให้เกิดการลงทุนในประเทศ และประเด็นที่ WB พร้อมให้การสนับสนุน รวมทั้งได้หารือในประเด็นที่เกี่ยวข้องกับ โครงสร้างพื้นฐาน พลังงาน และทรัพยากรมนุษย์
โดยทั้งสองฝ่ายต่างเชื่อมั่นว่าประเด็นสําคัญที่จะช่วยพลิกฟื้น ขับเคลื่อนเศรษฐกิจในขณะนี้ให้เติบโตพ้นภาวะชะลอตัวคือนโยบายที่น่าเชื่อถือ ปฏิบัติได้จริง และได้รับการสนับสนุนจากทุกภาคส่วนในสังคม
รัฐบาลไทย-ข่าวทำเนียบรัฐบาล-ดีอี ร่วมลงนาม MOU ระหว่างรัฐมนตรีอาเซียนด้านดิจิทัลกับจีน และระหว่างกระทรวงดีอีกับกระทรวงการสื่อสารและสารสนเทศแห่งอินโดนีเชีย ยกระดับความร่วมมือด้านดิจิทัล
วันศุกร์ที่ 9 กุมภาพันธ์ 2567
ดีอี ร่วมลงนาม MOU ระหว่างรัฐมนตรีอาเซียนด้านดิจิทัลกับจีน และระหว่างกระทรวงดีอีกับกระทรวงการสื่อสารและสารสนเทศแห่งอินโดนีเชีย ยกระดับความร่วมมือด้านดิจิทัล
นายประเสริฐฯ รมว.ดีอี ร่วมลงนาม MOU ระหว่างรัฐมนตรีอาเซียนด้านดิจิทัลกับจีน และระหว่างกระทรวงดีอีกับกระทรวงการสื่อสารและสารสนเทศแห่งอินโดนีเชีย ยกระดับความร่วมมือด้านดิจิทัล
วันที่ 2 กุมภาพันธ์ 2567 นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ได้ร่วมลงนามบันทึกความเข้าใจ (MOU) ระหว่างสมาคมประชาชาติแห่งเอเชียตะวันออกเฉียงใต้และสาธารณรัฐประชาชนจีน ว่าด้วยความร่วมมือด้านการสื่อสารและเทคโนโลยีดิจิทัล (Memorandum of Understanding between the Association of Southeast Asian Nations and the People’s Republic of China on Co – operation in Communications and Digital Technology) ในช่วงระหว่างการประชุมรัฐมนตรีอาเซียนด้านดิจิทัลและสาธารณรัฐประชาชนจีน ณ สาธารณรัฐสิงคโปร์ โดยบันทึกความเข้าใจดังกล่าวจะมีระยะเวลา 5 ปี มีเนื้อหาและขอบเขตความร่วมมือ อาทิ
1) การแลกเปลี่ยนนโยบายและกฎระเบียบด้านดิจิทัลและ ICT (Policies and Regulations) เพื่อยกระดับการแลกเปลี่ยนข้อมูลระหว่างอาเซียนกับสาธารณรัฐประชาชนจีน
2) ด้านโครงสร้างพื้นฐานด้านดิจิทัล (Digital Infrastructure) เพื่อที่จะร่วมกันสนับสนุนการพัฒนาทางตรงและทางอ้อม
3) ด้านเทคโนโลยีเกิดใหม่ (Emerging Technologies) ซึ่งประกอบด้วย 5G Use Cases, Artificial Intelligence, Cloud Computing, Big Data, Digital Governance, Smart Cities, และ Future Networks
4) ด้านความมั่นคงปลอดภัยทางดิจิทัล (Digital Security) เพื่อยกระดับความมั่นคงปลอดภัยทางไซเบอร์และความมั่นคงปลอดภัยทางข้อมูล
5) ด้านทักษะความเข้าใจและการใช้เทคโนโลยีดิจิทัล (Digital Literacy)
6) ด้านคลื่นความถี่และการบริหารจัดการคลื่นความถี่ (Radio Frequency Spectrum and Management) เพื่อยกระดับความร่วมมือในการประชุมการสื่อสารโทรคมนาคมวิทยุระดับโลกภายใต้กรอบการทํางานของสหภาพโทรคมนาคม หรือ International Telecommunication Union (ITU)
7) ด้านอื่นๆ ที่เกี่ยวข้องกับดิจิทัลและข้อมูล (Other Fields)
นอกจากนี้ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม ได้ลงนามบันทึกความเข้าใจร่วมระหว่างกระทรวงดิจิทัลเพื่อเศรษฐกิจและสังคมแห่งราชอาณาจักรไทย และกระทรวงการสื่อสารและสารสนเทศแห่งอินโดนีเซีย ว่าด้วยความร่วมมือด้านเทคโนโลยีสารสนเทศและการสื่อสารและการเปลี่ยนแปลงสู่ดิจิทัล (Memorandum of Understanding between the Ministry of Digital Economy and Society of the Kingdom of Thailand and The Ministry of Communications and Informatics of Indonesia on Information and Communication Technology and Digitalization Cooperation) โดยมีนายประเสริฐ รัฐมนตรีดีอี เข้าร่วมเป็นสักขีพยาน สําหรับความร่วมมือสําคัญ ประกอบด้วย บริการแพลตฟอร์มดิจิทัล (Digital platform services) การกํากับดูแลบริการดิจิทัล (Digital service governance) การป้องกันปัญหาการหลอกลวงผ่านสื่อออนไลน์ (Anti-online scamming) การเปลี่ยนแปลงทางดิจิทัล (Digital transformation) การใช้เทคโนโลยีดิจิทัลส่งเสริมโอกาสและศักยภาพของประชาชนอย่างครอบคลุม (Digital inclusion) กําลังคนทางดิจิทัล (Digital manpower) และเศรษฐกิจดิจิทัล (Digital economy)
รัฐบาลไทย-ข่าวทำเนียบรัฐบาล-​“กรมการจัดหางาน” ลุยตรวจแรงงานข้ามชาติทำงานผิดกฎหมาย จันทบุรี – ระยอง - ชลบุรี
วันศุกร์ที่ 9 กุมภาพันธ์ 2567
09/02/2567
​“กรมการจัดหางาน” ลุยตรวจแรงงานข้ามชาติทํางานผิดกฎหมาย จันทบุรี – ระยอง - ชลบุรี
อธิบดีกรมการจัดหางาน สั่งกวาดล้างแรงงานข้ามชาติทํางานผิดกฎหมาย ในพื้นที่จังหวัดจันทบุรี ระยอง และชลบุรี หลังพลเมืองดีแจ้งเหตุ เผยลุยตรวจ 22 จุด พบคนต่างชาติกระทําความผิด 19 ราย
นายสมชาย มรกตศรีวรรณ อธิบดีกรมการจัดหางาน เปิดเผยว่า กรมการจัดหางาน ได้รับแจ้งจากพลเมืองดีขอให้ตรวจสอบการทํางานของผู้มีลักษณะคล้ายคนต่างชาติที่มีพฤติการณ์น่าสงสัยว่าลักลอบทํางานโดยผิดกฎหมาย และนายจ้างสถานประกอบการที่จ้างแรงงานข้ามชาติดังกล่าว ในพื้นที่จังหวัดจันทบุรีจังหวัดระยอง และจังหวัดชลบุรี เมื่อวันที่ 7-8 กุมภาพันธ์ 2567 กองทะเบียนจัดหางานกลางและคุ้มครองคนหางาน จึงลงพื้นที่จังหวัดจันทบุรีตามที่รับแจ้ง จํานวน 12 จุด จังหวัดระยอง 9 จุด และจังหวัดชลบุรี 1 จุด รวม 22 จุด จากการตรวจสอบข้อเท็จจริงพบนายจ้างคนไทยกระทําความผิด 1 ราย และคนต่างชาติกระทําความผิด 19 คน โดยทํางานผสมปูน เชื่อมเหล็กภายในไซต์งานก่อสร้างในจังหวัดระยอง โดยไม่มีใบอนุญาตทํางาน 15 คน กระทําความผิดใช้รถจักรยานยนต์พ่วงข้างเร่ขายอาหารในพื้นที่จังหวัดระยอง อาทิ ลูกชิ้นนึ่ง โรตี ชานมไข่มุก น้ํามะพร้าวและไอศกรีมกะทิ 4 คน จึงแสดงตัวขอตรวจสอบเอกสารประจําตัว และควบคุมตัวส่งพนักงานสอบสวนสถานีตํารวจภูธรแกลง และสถานีตํารวจภูธรเมืองระยอง ดําเนินคดีในข้อหาเป็นคนต่างด้าวทํางานโดยไม่มีใบอนุญาตทํางานหรือทํางานนอกเหนือจากที่มีสิทธิ ซึ่งตามพระราชกําหนดการบริหารจัดการการทํางานของคนต่างด้าว พ.ศ. 2560 และที่แก้ไขเพิ่มเติม มีโทษปรับตั้งแต่ 5,000 – 50,000 บาท และถูกส่งกลับประเทศต้นทาง รวมทั้งไม่สามารถขอรับใบอนุญาตทํางานได้จนกว่าจะพ้นโทษมาแล้วเป็นระยะเวลา 2 ปีและข้อหาเป็นคนต่างด้าวอยู่ในราชอาณาจักรโดยไม่ได้รับอนุญาต ส่วนนายจ้าง/สถานประกอบการที่รับคนต่างด้าวทํางานโดยที่คนต่างด้าวไม่มีใบอนุญาตทํางานหรือให้คนต่างด้าวทํางานนอกเหนือจากที่มีสิทธิจะทําได้ มีโทษปรับตั้งแต่ 10,000 – 100,000 บาท ต่อคนต่างด้าวที่จ้างหนึ่งคน หากกระทําผิดซ้ําต้องระวางโทษจําคุกไม่เกิน 1 ปี หรือปรับตั้งแต่ 50,000 – 200,000 บาท ต่อคนต่างด้าวที่จ้างหนึ่งคน และห้ามจ้างคนต่างด้าวทํางานเป็นเวลา 3 ปี นอกจากนี้ยังพบคนพื้นที่สูง 2 คน และแรงงานสัญชาติกัมพูชาทํางานในไซต์งานก่อสร้าง และร้านอาหาร 129 คน ทั้งหมดมีใบอนุญาตทํางานถูกต้องตามกฎหมาย
“กรมการจัดหางานขอเตือนว่าคนต่างชาติที่ทํางานในประเทศไทยต้องมีนายจ้าง มีใบอนุญาตทํางาน ไม่สามารถประกอบอาชีพอิสระ หรือเป็นแรงงานนอกระบบได้ หากตรวจสอบพบจะดําเนินคดีอย่างเข้มงวด โดยปีงบประมาณ พ.ศ. 2567 มีการตรวจสอบนายจ้าง/สถานประกอบการแล้ว 16,683 แห่ง ดําเนินคดี 564 แห่ง และตรวจสอบคนต่างชาติ 198,520 คน ดําเนินคดี 1,039 คน ในจํานวนนี้เป็นคนต่างชาติที่แย่งอาชีพคนไทย 458 คน” อธิบดีกรมการจัดหางาน กล่าว
ทั้งนี้ หากพบเห็นการจ้างคนต่างชาติทํางานโดยผิดกฎหมาย หรือพบคนต่างชาติลักลอบทํางานโดยผิดกฎหมาย สามารถแจ้งมาที่กองทะเบียนจัดหางานกลางและคุ้มครองคนหางาน กรมการจัดหางาน อาคารกระทรวงแรงงาน ชั้น 4 โทร. 0 2354 1729 หรือที่สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1-10 หรือ ที่สายด่วนกระทรวงแรงงาน โทร.1506 กด 2 กรมการจัดหางาน
รัฐบาลไทย-ข่าวทำเนียบรัฐบาล-กรมการขนส่งทางบก เตือนประชาชนที่ต้องการซื้อขายรถมือสองหลีกเลี่ยงการซื้อขายด้วยวิธีการโอนลอย เสี่ยงอาจเป็นรถที่ได้มาด้วยวิธีไม่ถูกต้องตามกฎหมาย
วันศุกร์ที่ 9 กุมภาพันธ์ 2567
กรมการขนส่งทางบก เตือนประชาชนที่ต้องการซื้อขายรถมือสองหลีกเลี่ยงการซื้อขายด้วยวิธีการโอนลอย เสี่ยงอาจเป็นรถที่ได้มาด้วยวิธีไม่ถูกต้องตามกฎหมาย
...
นายเสกสม อัครพันธุ์ รองอธิบดีกรมการขนส่งทางบก และโฆษกกรมการขนส่งทางบก กระทรวงคมนาคม กล่าวว่า กรมการขนส่งทางบก (ขบ.) เตือนประชาชนที่ต้องการซื้อขายรถมือสอง หลีกเลี่ยงการซื้อขายรถด้วยวิธีการโอนลอยโดยเซ็นเอกสารไว้แล้วมาดําเนินการในภายหลัง เนื่องจากอาจก่อปัญหาให้ทั้งผู้ซื้อและผู้ขาย เช่น กรณีผู้ซื้อไม่ดําเนินการชําระภาษีรถประจําปี รถเกิดอุบัติเหตุ หรือนํารถไปกระทําผิดกฎหมายซึ่งยังคงปรากฏชื่อเจ้าของรถรายเดิมในระบบทะเบียน สร้างปัญหายุ่งยากให้เจ้าของรถรายเดิม นอกจากนี้ การไม่นํารถเข้ามาดําเนินการโอนทางทะเบียนยังทําให้ผู้ซื้อไม่อาจตรวจสอบความถูกต้องของรถได้โดยสมบูรณ์ว่าเป็นรถที่ถูกโจรกรรมมาหรือไม่ ขบ. จึงกําชับทั้งผู้ซื้อหรือผู้ขายต้องตรวจสอบแหล่งที่มาของรถก่อนการซื้อขายทุกครั้งเพื่อเป็นข้อมูลประกอบก่อนตัดสินใจ และต้องตรวจสอบหลักฐานทะเบียนรถให้ครบถ้วนเพื่อการซื้อขายที่ถูกต้องโดยเฉพาะสมุดคู่มือรถฉบับจริงที่มีชื่อเจ้าของรถ เลขตัวถัง เลขเครื่องยนต์ สีรถ ต้องถูกต้องตรงกับรถคันที่จะซื้อขายทุกรายการ และที่สําคัญต้องตรวจสอบว่ามีการชําระภาษีรถประจําปีครบถ้วนถูกต้อง พร้อมนํารถเข้าตรวจสภาพและดําเนินการตามขั้นตอนโอนทางทะเบียนรถ ณ สํานักงานขนส่งที่รถจดทะเบียนด้วยตนเองในทันที โดยหลักฐานการโอนที่ผู้ซื้อและผู้ขายจะต้องเตรียมมาโอนรถ ณ สํานักงานขนส่ง ได้แก่ 1) ใบคู่มือจดทะเบียนรถหรือเล่มทะเบียนรถตัวจริง 2) หลักฐานประจําตัวผู้โอนและผู้รับโอน 3) สัญญาซื้อขาย ใบเสร็จรับเงินและใบกํากับภาษี (ถ้ามี) และ 4) แบบคําขอโอนและรับโอนที่กรอกรายการและลงลายมือชื่อผู้โอนและผู้รับโอน ในกรณีเป็นนิติบุคคลต้องใช้หนังสือรับรองการจดทะเบียนนิติบุคคล และสําเนาบัตรประจําตัวประชาชนของกรรมการผู้มีอํานาจลงนาม
ทั้งนี้ ขบ. จะมีการตรวจสอบทะเบียนรถด้วยระบบฐานข้อมูล MDM (Master Data Management) สามารถตรวจสอบความถูกต้องของทะเบียนรถ ข้อมูลต่าง ๆ ได้แม่นยํา เพื่อความมั่นใจในการซื้อขายรถ โดยระบบจะแก้ไขเปลี่ยนแปลงชื่อผู้ครอบครองรถในทันทีที่ได้รับข้อมูลการแก้ไข อีกทั้งยังเชื่อมโยงออนไลน์พร้อมกันทั่วประเทศในทุกระบบงาน ดังนั้น ชื่อผู้ครอบครองรถที่ปรากฏในระบบจึงตรงกับที่ระบุในเล่มทะเบียนรถ ขบ. ขอแนะนําให้ผู้ที่ต้องการซื้อขายรถมือสองทําตามขั้นตอนที่แนะนําเพื่อความปลอดภัยในการโอนรถ และไม่ให้ตกเป็นเหยื่อของมิจฉาชีพ
รัฐบาลไทย-ข่าวทำเนียบรัฐบาล-รพ.วังสะพุง เปิดตึกไตเทียมและกายภาพบำบัด ช่วยผู้ป่วยลดค่าใช้จ่ายเดินทางรับการรักษาในเมือง
วันศุกร์ที่ 9 กุมภาพันธ์ 2567
รพ.วังสะพุง เปิดตึกไตเทียมและกายภาพบําบัด ช่วยผู้ป่วยลดค่าใช้จ่ายเดินทางรับการรักษาในเมือง
รัฐมนตรีว่าการกระทรวงสาธารณสุข เปิดตึกไตเทียมและกายภาพบําบัด โรงพยาบาลวังสะพุง จังหวัดเลย รองรับความต้องการฟอกไตและกายภาพบําบัดของผู้ป่วยในพื้นที่และเครือข่ายอีก 5 อําเภอ ช่วยอํานวยความสะดวกในการใช้บริการใกล้บ้าน ลดภาระค่าใช้จ่ายเดินทางไปรักษาในเมือง
รัฐมนตรีว่าการกระทรวงสาธารณสุข เปิดตึกไตเทียมและกายภาพบําบัด โรงพยาบาลวังสะพุง จังหวัดเลย รองรับความต้องการฟอกไตและกายภาพบําบัดของผู้ป่วยในพื้นที่และเครือข่ายอีก 5 อําเภอ ช่วยอํานวยความสะดวกในการใช้บริการใกล้บ้าน ลดภาระค่าใช้จ่ายเดินทางไปรักษาในเมือง ปัจจุบันเปิดให้บริการกายภาพบําบัดแล้ว ส่วนฟอกไตจะเปิดไตรมาสที่ 2 ของปีนี้
วันนี้ (9 กุมภาพันธ์ 2567) นายแพทย์ชลน่าน ศรีแก้ว รัฐมนตรีว่าการกระทรวงสาธารณสุข เป็นประธานเปิดตึกไตเทียมและกายภาพบําบัด โรงพยาบาลวังสะพุง อําเภอวังสะพุง จังหวัดเลย โดยมี แพทย์หญิงนวลสกุล บํารุงพงษ์ คณะที่ปรึกษารัฐมนตรีว่าการกระทรวงสาธารณสุข นายชัยพจน์ จรูญพงศ์ ผู้ว่าราชการจังหวัดเลย นายแพทย์ชาญชัย บุญอยู่ นายแพทย์สาธารณสุขจังหวัดเลย นายแพทย์รณรงค์ ศรีพล ผู้อํานวยการโรงพยาบาลวังสะพุง ผู้บริหาร และเจ้าหน้าที่ร่วมงาน
นายแพทย์ชลน่านกล่าวว่า กระทรวงสาธารณสุขมีนโยบายพัฒนาระบบบริการสุขภาพให้ประชาชนได้เข้าถึงบริการที่มีคุณภาพอย่างสะดวก ทั่วถึงและเป็นธรรม ลดความแออัดในสถานบริการขนาดใหญ่ และเชื่อมโยงเครือข่ายบริการตั้งแต่ระดับปฐมภูมิ ทุติยภูมิ และตติยภูมิ อย่างไร้รอยต่อ โดยตึกไตเทียมและกายภาพบําบัด โรงพยาบาลวังสะพุง จะช่วยเพิ่มพื้นที่บริการสําหรับผู้ป่วยที่ต้องเข้ารับการกายภาพบําบัดและผู้ป่วยที่ฟอกเลือดด้วยเครื่องไตเทียม ซึ่งมีแนวโน้มเพิ่มสูงขึ้นทุกปี สามารถรองรับผู้ป่วยของอําเภอวังสะพุง และเครือข่ายอีก 5 อําเภอ คือ เอราวัณ ภูหลวง ภูกระดึง ผาขาว และหนองหิน ช่วยให้ประชากรรวมกว่า 270,000 คน ซึ่งเป็นจํานวนเกือบครึ่งหนึ่งของจังหวัดเลย ได้เข้าถึงบริการทางการแพทย์มากขึ้น
ด้านนายแพทย์รณรงค์ กล่าวว่า โรงพยาบาลวังสะพุง เป็นโรงพยาบาลชุมชนแม่ข่าย ขนาด 120 เตียง เปิดบริการการแพทย์เฉพาะทาง ได้แก่ อายุรกรรม ศัลยกรรม สูตินรีเวชกรรม กุมารเวชกรรม ทันตกรรมเฉพาะทาง และหน่วยไตเทียม จํานวน 8 เตียง ให้บริการได้ 2 รอบต่อวัน ปัจจุบันมีผู้ป่วยเข้ารับบริการ 32 ราย และมีผู้ป่วยลงชื่อรอคิวฟอกไตอีก 142 ราย (จาก 5 อําเภอเครือข่าย) นอกจากนี้ ยังมีผู้ป่วยไตวายเรื้อรัง ระยะ 5 ที่มีแนวโน้มต้องบําบัดทดแทนไตจํานวน 462 ราย จึงได้ก่อสร้างตึกไตเทียมและกายภาพบําบัด 3 ชั้น พื้นที่ใช้สอย 935 ตารางเมตร งบประมาณ 19,613,600 บาท เพื่อเพิ่มพื้นที่ให้บริการ โดยในส่วนของกายภาพบําบัด ได้เปิดให้บริการที่อาคารใหม่แล้ว มีผู้เข้ารับบริการ 30-50 คนต่อวัน ส่วนการฟอกเลือดด้วยเครื่องไตเทียม ได้จัดพื้นที่ไว้รองรับบริการอีก 8 เตียง จะเปิดบริการได้ภายในไตรมาสที่ 2 ของปี 2567 นี้ โดยจะให้บริการในวันจันทร์ – วันเสาร์ วันละ 2 รอบ
******************************************* 9 กุมภาพันธ์ 2567
รัฐบาลไทย-ข่าวทำเนียบรัฐบาล-ศรส. พร้อมทีม พม.หนึ่งเดียว เร่งช่วยคุณยายเก็บปลาใกล้ถังขยะ หาของเก่าขาย เลี้ยงหลานกำพร้า 2 คน ที่ จ.เพชรบูรณ์
วันศุกร์ที่ 9 กุมภาพันธ์ 2567
ศรส. พร้อมทีม พม.หนึ่งเดียว เร่งช่วยคุณยายเก็บปลาใกล้ถังขยะ หาของเก่าขาย เลี้ยงหลานกําพร้า 2 คน ที่ จ.เพชรบูรณ์
ศรส. พร้อมทีม พม.หนึ่งเดียว เร่งช่วยคุณยายเก็บปลาใกล้ถังขยะ หาของเก่าขาย เลี้ยงหลานกําพร้า 2 คน ที่ จ.เพชรบูรณ์
วันที่ 8 กุมภาพันธ์ 2567 นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า กรณีที่มีการนําเสนอข่าว คุณยายเดินหาขยะริมทาง เก็บปลาเน่าไปกิน เลี้ยงหลานกําพร้า 2 คน ที่จังหวัดเพชรบูรณ์ นั้น ขณะนี้ กระทรวง พม. โดยศูนย์เร่งรัดจัดการสวัสดิภาพประชาชน หรือ ศรส. และทีม พม.หนึ่งเดียว จังหวัดเพชรบูรณ์ ร่วมกับหน่วยงานท้องถิ่น ลงพื้นที่เยี่ยมบ้านคุณยายและได้พูดคุยสอบถามข้อเท็จจริงแล้ว ซึ่งคุณยาย อายุ 85 ปี มีอาชีพเก็บของเก่าขาย หลังจากบุตรเสียชีวิต ได้ให้ข้อมูลว่า คุณยายไปเก็บของเก่ามาขายตามปกติ แล้วเห็นปลานิล 3 ตัว วางอยู่บริเวณใกล้ถังขยะ จึงเก็บมาเพื่อประกอบอาหารเนื่องจากปลานิลยังมีสภาพดี ไม่เน่าเสีย ซึ่งหากปลาเน่าแล้ว คุณยายตั้งใจจะเอาไปทําปลาร้า เนื่องจากปลามีขนาดใหญ่ ปัจจุบัน คุณยายอาศัยอยู่กับหลาน 2 คน อายุ 24 ปี เป็นลูกจ้างร้านค้า และ อายุ 13 ปี กําลังศึกษาชั้น ม.1 ครอบครัวมีฐานะยากจน ได้รับเบี้ยผู้สูงอายุและบัตรสวัสดิการแห่งรัฐ นอกจากนี้ ผู้นําชุมชุนได้ให้ข้อมูลเพิ่มเติมว่า คุณยายเคยได้รับการช่วยเหลือจากหน่วยงานในจังหวัดเป็นประจํา
นายอนุกูล กล่าวเพิ่มเติมว่า กระทรวง พม. ได้เข้าไปพูดคุยให้กําลังใจคุณยาย พร้อมรับฟังสภาพปัญหาต่างๆ เพื่อที่จะได้เสนอเรื่องต่อคณะกรรมการของจังหวัดเพชรบูรณ์พิจารณาให้การช่วยเหลือผู้ประสบปัญหาทางสังคมเป็นเงินอุดหนุนช่วยเหลือผู้สูงอายุในภาวะยากลําบาก ในขณะที่บ้านพักเด็กและครอบครัวจังหวัดเพชรบูรณ์ ได้ให้คําแนะนําปรึกษาในเรื่องการเลี้ยงดูบุตรหลานให้เหมาะสม ตาม พ.ร.บ.คุ้มครองเด็ก พ.ศ. 2546 โดยจะมีการติดตามดูแลเด็กอย่างต่อเนื่อง หากคุณยายไม่สามารถดูแลเด็กได้ จะดําเนินการคุ้มครองเด็กตามกระบวนการต่อไป อีกทั้งผู้ใหญ่บ้านและอาสาสมัครพัฒนาสังคมความมั่นคงของมนุษย์ (อพม.) จะช่วยกันลงพื้นที่เยี่ยมบ้านคุณยายเพื่อติดตามความช่วยเหลือและสภาพความเป็นอยู่อย่างต่อเนื่อง
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง
#พมพอใจให้ทุกวัยพึงพอใจในพม #พมหนึ่งเดียว #ศรส #พม #ทีมพมหนึ่งเดียว
รัฐบาลไทย-ข่าวทำเนียบรัฐบาล-กรมทางหลวงชนบท บำรุงถนนสาย กพ.3006 จังหวัดกำแพงเพชร แล้วเสร็จ
วันศุกร์ที่ 9 กุมภาพันธ์ 2567
กรมทางหลวงชนบท บํารุงถนนสาย กพ.3006 จังหวัดกําแพงเพชร แล้วเสร็จ
....
กรมทางหลวงชนบท กระทรวงคมนาคม โดยสํานักบํารุงทาง ดําเนินโครงการบํารุงถนนสาย กพ.3006 แยก ทล.115 - บ้านมาบมะตื่น อําเภอไทรงาม จังหวัดกําแพงเพชร โดยปรับปรุงโครงสร้างทางด้วยวิธี Pavement In-Place Recycling และก่อสร้างผิวจราจรแอสฟัลท์ติกคอนกรีต ด้วยวิธี Hot Mix In - Plant Recycling ผิวจราจรกว้าง 6 เมตร ไหล่ทางข้างละ 1 เมตร ระหว่าง กม. ที่ 11+250 - 12+600 และ กม. ที่ 14+300 - 15+000 ระยะทาง 2.050 กิโลเมตร เป็นการปรับปรุงผิวทางที่ผสมระหว่างผิวทางเดิมกับวัสดุใหม่ ใช้งบประมาณ 7.85 ล้านบาท ปัจจุบันดําเนินการแล้วเสร็จ ทั้งนี้ เส้นทางดังกล่าวสามารถใช้เป็นทางลัดเพื่อสัญจรไปยังสถานที่ท่องเที่ยวอุทยานประวัติศาสตร์กําแพงเพชร เป็นเส้นทางขนส่งสินค้าและผลิตผลด้านการเกษตรในพื้นที่ อีกทั้งใช้เป็นเส้นทางเชื่อมต่อระหว่างอําเภอไทรงาม และอําเภอบึงสามัคคี ให้ประชาชนผู้ใช้เส้นทางสัญจรได้รับความสะดวกปลอดภัยมากขึ้น
รัฐบาลไทย-ข่าวทำเนียบรัฐบาล-นายกฯ อวยพรเนื่องโอกาสวันตรุษจีน 2567 ขอให้ปีนี้เป็นปีแห่งความมั่งคั่ง ร่ำรวย เงินทองไหลมาเทมาไม่ขาดสาย การค้า การลงทุนระหว่างไทย-จีน ราบรื่น รุ่งเรือง
วันศุกร์ที่ 9 กุมภาพันธ์ 2567
09/02/2567
นายกฯ อวยพรเนื่องโอกาสวันตรุษจีน 2567 ขอให้ปีนี้เป็นปีแห่งความมั่งคั่ง ร่ํารวย เงินทองไหลมาเทมาไม่ขาดสาย การค้า การลงทุนระหว่างไทย-จีน ราบรื่น รุ่งเรือง
นายกฯ อวยพรเนื่องโอกาสวันตรุษจีน 2567 ขอให้ปีนี้เป็นปีแห่งความมั่งคั่ง ร่ํารวย เงินทองไหลมาเทมาไม่ขาดสาย การค้า การลงทุนระหว่างไทย-จีน ราบรื่น รุ่งเรือง
นายชัย วัชรงค์ โฆษกประจําสํานักนายกรัฐมนตรี เปิดเผยว่า วันนี้ (9 กุมภาพันธ์ 2567) นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ได้กล่าวอวยพรเนื่องโอกาสวันตรุษจีน (Chinese New Year) ซึ่งเป็นวันขึ้นปีใหม่ของชาวจีนว่า
“ 你好 (หนี-ห่าว) ผม นายเศรษฐา ทวีสิน นายกรัฐมนตรีของประเทศไทยครับ เนื่องโอกาสวันตรุษจีน วันที่สําคัญยิ่งของพี่น้องชาวไทยเชื้อสายจีนและชาวจีนทุกคน
新年快乐, 万事如意 (ซิน-เหนียน ไคว่-เล่อ หวั่น-ฉี-รู่-หยี) ขอให้ปีนี้เป็นปีแห่งความมั่งคั่ง ร่ํารวย เงินทองไหลมา เทมาไม่ขาดสาย การค้า การลงทุนระหว่างไทย-จีน ราบรื่น รุ่งเรือง
ให้นโยบายวีซ่าฟรี ส่งเสริมให้การไปมาหาสู่กันระหว่างสองประเทศ สะดวกสบาย ยิ่งขึ้นด้วยครับ ประเทศไทยยินดีต้อนรับและพร้อมดูแลความปลอดภัยพี่น้องชาวจีนเสมอ ขอให้มิตรภาพอันดีระหว่างไทยและจีนยั่งยืนนานตลอดไป เพราะไทย-จีน ใช่อื่นไกล เราคือพี่น้องกันครับ”
รัฐบาลไทย-ข่าวทำเนียบรัฐบาล-พวงเพ็ชร แนะ ซื้อทองต้องดูฉลาก สั่ง สคบ. ลุยตรวจเข้มร้านทองชื่อดัง ช่วงเทศกาลตรุษจีน
วันพฤหัสบดีที่ 8 กุมภาพันธ์ 2567
08/02/2567
พวงเพ็ชร แนะ ซื้อทองต้องดูฉลาก สั่ง สคบ. ลุยตรวจเข้มร้านทองชื่อดัง ช่วงเทศกาลตรุษจีน
พวงเพ็ชร แนะ ซื้อทองต้องดูฉลาก สั่ง สคบ. ลุยตรวจเข้มร้านทองชื่อดัง ช่วงเทศกาลตรุษจีน
วันที่ 8 กุมภาพันธ์ 2567 นางพวงเพ็ชร ชุนละเอียด รัฐมนตรีประจําสํานักนายกรัฐมตรี นําคณะสํานักงานคณะกรรมการคุ้มครองผู้บริโภค (สคบ.) สํานักงานสัมพันธวงศ์ กรมการค้าภายใน ตํารวจนครบาล และ สมาคมผู้ค้าทองคํา ลงพื้นที่ย่านเยาวราช แหล่งค้าขายทองรูปพรรณใหญ่ที่สุดในกรุงเทพมหานคร เพื่อพบปะผู้ประกอบการ สร้างความเข้าใจมาตรฐานการจําหน่ายทองรูปพรรณให้เป็นไปตามประกาศคณะกรรมการว่าด้วยฉลาก ฉบับที่ 6 (พ.ศ.2544) และฉบับที่ 13 (พ.ศ.2546)
โดยนางพวงเพ็ชรฯ และคณะ สคบ. ได้ตรวจเยี่ยมร้านค้าทองชั้นนํา จํานวน 8 แห่ง คือ 1) บริษัท ห้างขายทอง ทองใบเยาวราช (1988) จํากัด 2) บริษัท ห้างขายทองจินฮั้วเฮง จํากัด 3) บริษัท ห้างขายทองฮั่วเซ่งเฮง จํากัด 4) บริษัท เล่งหงส์ จํากัด 5) ห้างหุ้นส่วนจํากัด ห้างค้าทองยู่หลงกิมกี่ 6) บริษัท ที.พี.เอช (2004) จํากัด 7) บริษัท ทอง 24 กะรัต จํากัด และ 8) บริษัท ห้างขายทองเลี่ยงเซ่งเฮง จํากัด โดยได้ตรวจสอบคุณภาพทองคําตามประกาศคณะกรรมการว่าด้วยฉลากกําหนด ซึ่งร้านทองต้องแสดงราคาขายทองแท่งและทองรูปพรรณแต่ละวันให้ชัดเจน มีการแสดงราคารับซื้อคืนและมีการแสดงค่ากําเหน็จ มีป้ายบอกประเภทสินค้าชัดเจนว่าเป็นสร้อย แหวน กําไล มีการระบุปริมาณความบริสุทธิ์ของทองรูปพรรณ ระบุระบุหน่วยเป็นกะรัตหรือเปอร์เซ็นต์ หรือร้อยละ หรือใช้สัญลักษณ์ K หรือ % แทนก็ได้ เช่น 96.5% หรือ 99.99% รวมถึงต้องระบุน้ําหนักของทองแต่ละชิ้นให้ชัดเจนระบุหน่วยเป็นกรัมหรือใช้สัญลักษณ์ ก หรือ g แทนก็ได้ อันนี้ยังต้องการแสดงราคาให้ระบุเป็นเงินสกุลไทย และจะระบุเป็นสกุลอื่นหรือใช้สัญลักษณ์ของสกุลเงินแทนก็ได้
นางพวงเพ็ชร กล่าวว่า ในช่วงเทศกาลตรุษจีน ทองคํารูปพรรณถือเป็นสินค้าที่มีการซื้อขายเป็นจํานวนมาก โดยนิยมมอบเป็นของฝาก ของขวัญ ซึ่งจากการลงพื้นที่วันนี้พบว่าผู้ประกอบการร้านค้าทองให้ความร่วมมือเป็นอย่างดี และปฏิบัติตามประกาศคณะกรรมการฉลากกําหนดครบถ้วน โอกาสนี้ ขอความร่วมมือร้านค้าทองไม่เอาเปรียบผู้บริโภค และหากผู้บริโภคไม่ได้รับความเป็นธรรม ซื้อสินค้าแล้วไม่ได้มาตรฐานตามที่แสดงในฉลาก สามารถร้องเรียนผ่านแอปพลิเคชัน OCPB Connect หรือโทรสายด่วน สคบ. 1166
รัฐบาลไทย-ข่าวทำเนียบรัฐบาล-ปลัดดีอี เปิดกิจกรรมเสริมสร้างจิตสำนึกด้าน คุณธรรม จริยธรรม และการป้องกันและปราบปรามการทุจริต
วันพฤหัสบดีที่ 8 กุมภาพันธ์ 2567
ปลัดดีอี เปิดกิจกรรมเสริมสร้างจิตสํานึกด้าน คุณธรรม จริยธรรม และการป้องกันและปราบปรามการทุจริต
ปลัดดีอี เปิดกิจกรรมเสริมสร้างจิตสํานึกด้าน คุณธรรม จริยธรรม และการป้องกันและปราบปรามการทุจริต
วันนี้ (8 กุมภาพันธ์ 2567) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอี) เป็นประธานในพิธีเปิดกิจกรรมเสริมสร้างจิตสํานึกด้าน คุณธรรม จริยธรรม และการป้องกันและปราบปรามการทุจริต พร้อมมอบเกียรติบัตรยกย่ององค์กรคุณธรรมประจําปีงบประมาณ พ.ศ. 2566 โดยมี นายณัฐพล ณัฏฐสมบูรณ์ รองปลัดกระทรวงดิจิทัลฯ, นายภุชพงค์ โนดไธสง เลขาธิการคณะกรรมการดิจิทัลเพื่อเศรษฐกิจและสังคมแห่งชาติ, ดร.ปิยนุช วุฒิสอน ผู้อํานวยการสํานักงานสถิติแห่งชาติ, นางสาวกัลยา ชินาธิวร ที่ปรึกษาด้านต่างประเทศกระทรวงดิจิทัลฯ, นางอําไพ จิตรแจ่มใส ผู้ช่วยปลัดกระทรวงดิจิทัลฯ และผู้ที่เกี่ยวข้องเข้าร่วมงาน ณ ห้อง NT Auditorium อาคารสํานักงานใหญ่ บริษัท โทรคมนาคมแห่งชาติ จํากัด (มหาชน)
_________________
รัฐบาลไทย-ข่าวทำเนียบรัฐบาล-​รัฐบาล ย้ำเตือนประชาชนผู้ใช้สิทธิสวัสดิการแห่งรัฐ ระวังถูกแอบอ้างสวมสิทธิ ระมัดระวังการใช้บัตรสวัสดิการฯ จากรถเร่ เผยเดือนมกราคม จ่ายเงินสวัสดิการแห่งรัฐ จำนวน 4,966.46 ล้านบาท
วันพฤหัสบดีที่ 8 กุมภาพันธ์ 2567
08/02/2567
​รัฐบาล ย้ําเตือนประชาชนผู้ใช้สิทธิสวัสดิการแห่งรัฐ ระวังถูกแอบอ้างสวมสิทธิ ระมัดระวังการใช้บัตรสวัสดิการฯ จากรถเร่ เผยเดือนมกราคม จ่ายเงินสวัสดิการแห่งรัฐ จํานวน 4,966.46 ล้านบาท
​รัฐบาล ย้ําเตือนประชาชนผู้ใช้สิทธิสวัสดิการแห่งรัฐ ระวังถูกแอบอ้างสวมสิทธิ ระมัดระวังการใช้บัตรสวัสดิการฯ จากรถเร่ เผยเดือนมกราคม จ่ายเงินสวัสดิการแห่งรัฐ จํานวน 4,966.46 ล้านบาท
วันนี้ 8 ก.พ. 67 นายคารม พลพรกลาง รองโฆษกประจําสํานักนายกรัฐมนตรี ย้ําเตือนประชาชนผู้ใช้สิทธิสวัสดิการแห่งรัฐ ระวังถูกแอบอ้างสวมสิทธิ ซึ่งกรมบัญชีกลางได้รับแจ้งจากสํานักงานคลังจังหวัดต่าง ๆ ว่า ผู้มีสิทธิสวัสดิการแห่งรัฐหลายรายไม่สามารถใช้สิทธิสวัสดิการได้ เนื่องจากถูกแอบอ้างใช้สิทธิที่ร้านค้าข้ามพื้นที่ (ต่างจังหวัด) โดยผู้มีสิทธิไม่ได้เป็นผู้ใช้สิทธิดังกล่าว
นายคารม กล่าวว่า จากการตรวจสอบของกรมบัญชีกลางพบว่า เกิดจากร้านค้า ที่เข้าร่วมโครงการฯ ตระเวนขายสินค้าด้วยรถเร่ในพื้นที่ต่าง ๆ และใช้แอปพลิเคชันถุงเงินในการรับชําระวงเงินค่าซื้อสินค้าจากร้านธงฟ้า และวงเงินส่วนลดค่าซื้อก๊าซหุงต้ม โดยหลอกให้นําบัตรประจําตัวประชาชนไปซื้อสินค้าอุปโภค บริโภคต่าง ๆ หรือแลกของกินของใช้
“เตือนประชาชนผู้มีสิทธิสวัสดิการแห่งรัฐให้ระมัดระวังการใช้สิทธิสวัสดิการกับร้านค้าที่กระทําผิดเงื่อนไข ทั้งนี้ จากการตรวจสอบพบมีร้านค้าจากรถเร่มีพฤติกรรมหลอกลวง ส่งผลกระทบวงเงินสิทธิสวัสดิการแห่งรัฐของผู้มีสิทธิที่ใช้สิทธิกับรถเร่ ดังนั้น เพื่อป้องกันการแอบอ้างสวมสิทธิของผู้มีสิทธิทุกคน อย่าใช้วงเงินสิทธิสวัสดิการแห่งรัฐซื้อของหรือแลกของจากรถเร่ ย้ําเตือนผู้ที่สวมสิทธิสวัสดิการแห่งรัฐ มีโทษทั้งทางอาญาและทางแพ่ง” นายคารม ย้ํา
นายคารม กล่าวว่า ผลการจ่ายเงินสวัสดิการแห่งรัฐ ตั้งแต่วันที่ 1- 31 มกราคม 2567 กรมบัญชีกลางรายงานการจ่ายเงินฯ ดังนี้ สวัสดิการที่ให้เป็นวงเงิน (บัตรประจําตัวประชาชน) ประกอบด้วย 1. วงเงินค่าซื้อสินค้าอุปโภคบริโภค 4,016.45 ล้านบาท 2. วงเงินส่วนลดค่าซื้อก๊าซหุงต้ม 359.54 ล้านบาท และ 3. วงเงินค่าเดินทางผ่านระบบขนส่งสาธารณะ 114.76 ล้านบาท รวมจํานวนเงินสวัสดิการทีให้เป็นวงเงิน (บัตรประชาชน) จํานวน 4,490.75 ล้านบาท สวัสดิการที่ให้ผ่านระบบพร้อมเพย์ (บัตรประจําตัวประชาชน) ได้แก่ มาตรการเงินเพิ่มเบี้ยความพิการ ตามมติคณะรัฐมนตรีเมื่อวันที่ 28 มกราคม 2563 จํานวนเงิน 250.61 ล้านบาท และสวัสดิการที่จ่ายตรงผู้ให้บริการ ประกอบด้วย 1. มาตรการบรรเทาภาระค่าไฟฟ้า 201.44 ล้านบาท 2 มาตรการบรรเทาภาระค่าน้ําประปา 23.66 ล้านบาท รวมจํานวนเงินสวัสดิการที่จ่ายตรงผู้ให้บริการ จํานวน 225.10 ล้านบาท รวมผลการจ่ายเงินสวัสดิการแห่งรัฐ ตั้งแต่วันที่ 1- 31 มกราคม 2567 เป็นเงินจํานวนทั้งสิ้น 4,966.46 ล้านบาท
รัฐบาลไทย-ข่าวทำเนียบรัฐบาล-ดีอี  เปิดสัมมนา“คดีภัยออนไลน์” แก่ประชาชน และเครือข่ายเฝ้าระวังภัยออนไลน์
วันพฤหัสบดีที่ 8 กุมภาพันธ์ 2567
ดีอี  เปิดสัมมนา“คดีภัยออนไลน์” แก่ประชาชน และเครือข่ายเฝ้าระวังภัยออนไลน์
ดีอี  เปิดสัมมนา“คดีภัยออนไลน์” แก่ประชาชน และเครือข่ายเฝ้าระวังภัยออนไลน์
วันนี้ (8 กุมภาพันธ์ 2567) ดร.เอกพงษ์ หริ่มเจริญ ผู้ตรวจราชการกระทรวงดิจิทัลเพื่อเศรษฐกิจและสังคม (ดีอี) เป็นประธานในพิธีเปิดการจัดงานสัมมนาสําหรับประชาชนทั่วไป ผู้ให้บริการอินเทอร์เน็ต เครือข่ายเฝ้าระวังภัยออนไลน์ภาครัฐและเอกชน ในหัวข้อ “คดีภัยออนไลน์” ภายใต้โครงการพัฒนา และเพิ่มประสิทธิภาพการช่วยเหลือประชาชนด้านคดีและภัยออนไลน์ ตามพ.ร.บ.ว่าด้วยการกระทําความผิดเกี่ยวกับคอมพิวเตอร์ฯ และเพื่อสร้างการตระหนักรู้ เสริมสร้างความรู้ ความเข้าใจ ถึงแนวทางการป้องกันภัยออนไลน์ และเพิ่มความปลอดภัยไม่ให้ตกเป็นเหยื่อของมิจฉาชีพที่กระทําผิดต่อกฎหมายบนโลกออนไลน์ ซึ่งอาจส่งผลกระทบต่อประชาชน โดยมี นายจักรพงษ์ ชาวงษ์ ผู้อํานวยการกองป้องกันและปราบปรามการกระทําความผิดทางเทคโนโลยีสารสนเทศ ดีอี กล่าวรายงาน และให้การต้อนรับ ณ ห้องประชุมจามจุรี ชั้น 1 โรงแรมภูเก็ตเมอร์ลิน ถนนเยาวราช ตําบลตลาดใหญ่ อําเภอเมือง จังหวัดภูเก็ต
รัฐบาลไทย-ข่าวทำเนียบรัฐบาล-กรมทางหลวงชนบทสร้างถนนสาย พท.4007 จังหวัดพัทลุง เดินหน้ากว่า 78%
วันพฤหัสบดีที่ 8 กุมภาพันธ์ 2567
กรมทางหลวงชนบทสร้างถนนสาย พท.4007 จังหวัดพัทลุง เดินหน้ากว่า 78%
....
กรมทางหลวงชนบท (ทช.) กระทรวงคมนาคม ดําเนินโครงการก่อสร้างถนนทางหลวงชนบทสาย พท.4007 แยก ทล.4047 - บ้านทะเลน้อย อําเภอควนขนุน จังหวัดพัทลุง เพื่อเพิ่มศักยภาพการพัฒนาโครงสร้างพื้นฐานด้านคมนาคมสู่ระดับภาคให้มีประสิทธิภาพมากขึ้น ยกระดับการเดินทางบนโครงข่ายถนน       ทางหลวงชนบทให้ครอบคลุมความต้องการของประชาชน เชื่อมโยงชุมชนท้องถิ่นริมชายฝั่งทะเลสาบสงขลา ส่งเสริมแหล่งท่องเที่ยวธรรมชาติแถบลุ่มน้ําทะเลสาบสงขลาอย่างยั่งยืน รวมถึงช่วยเพิ่มขีดความสามารถในการพัฒนาระบบการขนส่ง การบริหารจัดการสินค้าเข้าสู่ท่าเรือน้ําลึกจังหวัดสงขลา และสตูลในอนาคต โครงการดังกล่าวมีจุดเริ่มต้นบริเวณ กม. ที่ 0+000 (หาดแสนสุขลําปํา) สิ้นสุดบริเวณ กม. ที่ 21+033 (ทะเลน้อย) ระยะทาง        21.033 กิโลเมตร ก่อสร้างเป็นถนนแอสฟัลท์ติกคอนกรีต ขนาด 2 ช่องจราจร ไป - กลับ ผิวจราจรกว้างข้างละ         3.5 เมตร ไหล่ทางข้างละ 1 - 2.5 เมตร พร้อมก่อสร้างระบบระบายน้ํา ระบบไฟฟ้าแสงสว่าง ติดตั้งเครื่องหมายจราจร สิ่งอํานวยความปลอดภัย ก่อสร้างสะพานคอนกรีตเสริมเหล็ก 2 แห่ง และขยายสะพานคอนกรีตเสริมเหล็กเดิม 3 แห่ง ใช้งบประมาณ 249.100 ล้านบาท ปัจจุบันการก่อสร้างมีความคืบหน้ากว่าร้อยละ 78 อยู่ระหว่างการก่อสร้าง       ผิวจราจร คาดว่าจะก่อสร้างแล้วเสร็จสมบูรณ์ในปี 2567
รัฐบาลไทย-ข่าวทำเนียบรัฐบาล-กรมทางหลวงชนบท ซ่อมฟื้นฟูถนนที่ได้รับผลกระทบจากเหตุภัยพิบัติ สาย อท.3003 จังหวัดอ่างทอง
วันพฤหัสบดีที่ 8 กุมภาพันธ์ 2567
กรมทางหลวงชนบท ซ่อมฟื้นฟูถนนที่ได้รับผลกระทบจากเหตุภัยพิบัติ สาย อท.3003 จังหวัดอ่างทอง
.....
กรมทางหลวงชนบท กระทรวงคมนาคม โดยแขวงทางหลวงชนบทอ่างทอง ดําเนินโครงการซ่อมฟื้นฟูถนนทางหลวงชนบทสาย อท.3003 แยกทางหลวงหมายเลข 309 - บ้านบางพลับ ตําบลเทวราช อําเภอไชโย จังหวัดอ่างทอง อันเนื่องมาจากเหตุภัยพิบัติ แล้วเสร็จสมบูรณ์ โดยปรับปรุงผิวจราจรแอสฟัลท์ติกคอนกรีต ด้วยวิธี Pavement In - Place Recycling) กว้าง 6 เมตร ไหล่ทางข้างละ 0 - 1.5 เมตร พร้อมติดตั้งสิ่งอํานวยความสะดวก และเครื่องหมายจราจร ตั้งแต่ช่วง กม. ที่ 0+500 - 3+130 ระยะทาง 2.630 กิโลเมตร ใช้งบประมาณ 13.971 ล้านบาท ทั้งนี้ จะช่วยบรรเทาความเดือดร้อนให้กับประชาชนในพื้นที่ เพิ่มประสิทธิภาพการคมนาคมขนส่งพืชผลทางการเกษตรได้อย่างสะดวกปลอดภัย ประหยัดค่าใช้จ่ายและลดเวลาในการเดินทางได้เป็นอย่างดี รวมทั้งสายทางดังกล่าวสามารถใช้เป็นเส้นทางลัด – ทางเลี่ยงได้อีกด้วย
รัฐบาลไทย-ข่าวทำเนียบรัฐบาล-ชวนประชาชนร่วมสักการะพระบรมสารีริกธาตุ จากสาธารณรัฐอินเดีย
วันพฤหัสบดีที่ 8 กุมภาพันธ์ 2567
08/02/2567
ชวนประชาชนร่วมสักการะพระบรมสารีริกธาตุ จากสาธารณรัฐอินเดีย
วันศุกร์ที่ 2 กุมภาพันธ์ 2567
ต่อจากนี้ไป ขอเชิญรับฟังไทยคู่ฟ้า
เนื่องในโอกาสมหามงคลเฉลิมพระชนมพรรษา 6 รอบ 28 ก.ค.2567 รัฐบาลไทยร่วมกับรัฐบาลอินเดีย
ดําเนินโครงการอัญเชิญพระบรมสารีริกธาตุและพระอรหันตธาตุของพระสารีบุตรและพระโมคคัลลานะ
จากสาธารณรัฐอินเดีย มาประดิษฐานที่ไทยเป็นการชั่วคราวและเปิดให้ประชาชนเข้าสักการะบูชา โดยในวันที่
23 ก.พ. – 3 มี.ค. สักการะได้ที่ มณฑลพิธีท้องสนามหลวง วันที่ 5-8 มี.ค. ที่หอคําหลวง
อุทยานหลวงราชพฤกษ์ จ.เชียงใหม่ วันที่ 10-13 มี.ค. ที่วัดมหาวนาราม จ.อุบลราชธานี และวันที่ 15-18 มี.ค.
ที่วัดมหาธาตุวชิรมงคล จ.กระบี่
จึงขอเชิญชวนพุทธศาสนิกชนและผู้สนใจเข้าร่วมสักการะบูชาตามวันเวลาและสถานที่ดังกล่าว
ผู้สนใจสอบถามรายละเอียดเพิ่มเติมได้ที่ สายด่วนวัฒนธรรม โทร.1765
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี